# 2. Contextualización curricular

# Eixes da proposta didáctica

A aprendizaxe das Ciencias Naturais permite ao alumnado achegarse á comprensión do mundo vivo, promovendo o pensamento crítico e a curiosidade científica. A través da observación, a experimentación e o traballo colaborativo, os nenos e nenas exploran os procesos naturais e reflexionan sobre a importancia de protexer o medio ambiente.

Durante a etapa de Educación Primaria, o estudo da biodiversidade e dos ecosistemas axuda a comprender a interdependencia entre os seres vivos e o seu hábitat. A proposta didáctica da exposición interactiva sobre as funcións vitais dos animais e a súa conservación ofrece ao alumnado unha oportunidade de aprender de forma activa e de compartir os seus coñecementos con outros membros da comunidade educativa.

Neste REA, os nenos e nenas investigarán as características dos animais, os seus hábitats e os procesos fundamentais para a súa supervivencia, como a alimentación, a reprodución e a adaptación ao medio. Tamén analizarán as ameazas á biodiversidade e a importancia de adoptar medidas para a súa protección. O uso de maquetas, paneis explicativos e recursos dixitais permitiralles expresar os seus descubrimentos dun xeito creativo e accesible.

Traballando esta proposta non só se reforzan os contidos curriculares, senón que se promoven valores fundamentais como o respecto polo medio ambiente e a conciencia ecolóxica.

Este Recurso Educativo Aberto (REA) pretende facilitar unha aprendizaxe significativa, na que a investigación e a divulgación acheguen o alumnado á comprensión da importancia da biodiversidade. Ao participar activamente na creación da exposición, os nenos e nenas reforzan o seu interese pola ciencia e adquiren un compromiso máis profundo coa protección do planeta.

Os ODS directamente conectados con este REA son:

- ODS 4: Educación de calidade: promóvese unha educación inclusiva e equitativa ao integrar o uso de recursos dixitais e fomentar a aprendizaxe activa mediante a creación dunha exposición interactiva.
- ODS 9: Industria, innovación e infraestrutura: a creación de recursos dixitais e o uso do ordenador para buscar información fomenta a innovación e o desenvolvemento de habilidades tecnolóxicas.
- ODS 12: Produción e consumo responsables: reflexiónase sobre o impacto do consumo humano nos ecosistemas animais, promovendo prácticas máis sostibles.
- ODS 13: Acción polo clima: sensibilízase sobre a perda de biodiversidade.
- ODS 15: Vida de ecosistemas terrestres: trabállase directamente contidos relacionados ca protección dos animais e os seus hábitats.

# Contidos, obxectivos específicos e competencias clave

O marco curricular que abrangue a esta situación de aprendizaxe correspóndese directamente ca unidade didáctica número 2 da programación modelo do 5º nivel de Educación Primaria proposta para a área de Ciencias Naturais na plataforma PROENS da Consellería de Cultura, Educación Formación Profesional e Universidades da Comunidade Autónoma de Galicia.

Os contidos específicos traballados dentro deste recurso son:

Contidos | Bloque da materia
--- | ---
Fomento da curiosidade, a iniciativa, a constancia e o sentido da responsabilidade na realización das diferentes investigacións enunciando hipóteses. Vocabulario científico relacionado coas diferentes investigacións. Procura de información a través de diferentes fontes, de maneira individual e en equipo. Experimentación sobre cuestións científicas relacionadas coas necesidades actuais da sociedade. Instrumentos e dispositivos apropiados para realizar observacións e medicións precisas de acordo coas necesidades da investigación. Fases da investigación científica (observación, formulación de preguntas e predicións, planificación e realización de experimentos, recollida e análises de información e datos...). Comunicación dos resultados da investigación, de forma oral ou escrita, utilizando diferentes soportes (textos orais ou escritos, maquetas, presentacións, murais...). | Bloque 1
Características propias dos animais que permiten a súa clasificación e diferenciación en subgrupos relacionados coa súa capacidade adaptativa ao medio e a realización das funcións vitais: obtención de enerxía, relación coa contorna e perpetuación da especie. Animais autóctonos de Galicia. | Bloque 2
Dixitalización da contorna persoal de aprendizaxe: - Dispositivos e recursos dixitais de acordo coas necesidades do contexto educativo. - Estratexias de procura de información na internet seguras e eficientes (valoración, discriminación, selección, organización e propiedade intelectual). - Estratexias de recollida, almacenamento e representación de datos para facilitar a súa comprensión e análise. - Tratamento e elaboración de textos sinxelos para recoller e comunicar información (formato de texto, axuste de páxina inserción de imaxes...). Xestión de arquivos. - Regras básicas de seguridade e privacidade para navegar pola internet e para protexer a contorna dixital persoal de aprendizaxe. - Recursos e plataformas dixitais restrinxidas e seguras para comunicarse con outras persoas. Etiqueta dixital, regras básicas de cortesía e respecto e estratexias para resolver problemas na comunicación dixital. - Estratexias para fomentar o benestar dixital. Recoñecemento dos riscos asociados a un uso inadecuado e pouco seguro das tecnoloxías dixitais (tempo excesivo de uso, ciberacoso, dependencia tecnolóxica, acceso a contidos inadecuados...) e estratexias de actuación. Proxectos de deseño e pensamento computacional: - Iniciación ás fases do pensamento computacional (creación de esquemas ou diagramas sinxelos para planificar accións, descomposición dunha tarefa en partes máis sinxelas, desenvolvemento de diferentes estratexias para a resolución dun problema). - Técnicas para potenciar o traballo cooperativo, a cohesión de grupo e a resolución pacífica de conflitos. - Estratexias en situacións de incerteza: adaptación e cambio de estratexia cando sexa necesario, e valoración do erro propio e o dos demais como oportunidade de aprendizaxe. | Bloque 4

Os obxectivos da área que se traballan neste REA son seguintes:

Obxectivos | Descrición
--- | ---
OBX 1 | Expor e dar resposta a cuestións científicas sinxelas, utilizando diferentes técnicas, instrumentos e modelos propios do pensamento científico, para interpretar e explicar feitos e fenómenos que ocorren no medio natural.
OBX 3 | Identificar as características dos diferentes elementos ou sistemas do medio natural, analizando a súa organización e propiedades, e establecendo relacións entre estes, para recoñecer o seu valor, conservalo, melloralo e emprender accións para o seu uso responsable.
OBX 5 | Utilizar dispositivos e recursos dixitais de forma segura, responsable e eficiente, para buscar información, comunicarse e traballar de maneira individual, en equipo e en rede, e para reelaborar e crear contido dixital de acordo coas necesidades dixitais do contexto educativo.
OBX 6 | Resolver problemas a través de proxectos de deseño e da aplicación do pensamento computacional, para xerar cooperativamente un produto creativo e innovador que responda a necesidades concretas.

A continuación inclúense os descritores das competencias clave que marca a normativa vixente e que son traballadas neste recurso:

Competencias clave | Clave dos descritores operativos
--- | ---
Competencia en comunicación lingüística (CCL) | CCL1 CCL2 CCL3
Competencia matemática e competencia en ciencia, tecnoloxía e enxeñería (STEM) | STEM1 STEM2 STEM3 STEM4 STEM5
Competencia dixital (CD) | CD1 CD2 CD3 CD4 CD5
Competencia persoal, social e de aprendera a aprender (CPSAA) | CPSAA3 CPSAA4 CPSAA5
Competencia cidadá (CC) | CC4
Competencia emprendedora (CE) | CE1 CE3
Competencia en conciencia e expresións culturais (CCEC) | CCEC1 CCEC4

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)